ท่าอากาศยานนานาชาติอินช็อน

ท่าอากาศยานนานาชาติอินช็อน (ฮังกึล: 인천국제공항, ฮันจา: 仁川國際空港) ตั้งอยู่ที่เกาะย็องชง เมืองอินช็อน ประเทศเกาหลีใต้ ซึ่งอยู่ทางตะวันตกของโซล โดยเป็นท่าอากาศยานหลักของเกาหลีใต้ และสายการบินแห่งชาติอย่างโคเรียนแอร์ รวมทั้งเอเชียน่าแอร์ไลน์ และคาร์โก360 แทนที่ท่าอากาศยานกิมโป (เดิมคือท่าอากาศยานนานาชาติกิมโป) นับตั้งแต่ พ.ศ. 2544 เป็นต้นมา อินช็อนยังได้รับการยอมรับจากสกายแทร็ก ว่าเป็นท่าอากาศยานระดับ 5 ดาว ร่วมกันกับชางงีของสิงคโปร์ และฮ่องกงของจีน ใน พ.ศ. 2552 ท่าอากาศยานนานาชาติอินช็อนได้รับการลงคะแนนให้เป็นท่าอากาศยานที่ดีที่สุดในโลกจากการจัดอันดับโดยสกายแทร็ก นอกจากนี้ อินช็อนยังได้ครองตำแหน่งท่าอากาศยานที่ดีที่สุดในโลกต่อเนื่องเป็นเวลา 12 ปี ตั้งแต่ปี พ.ศ. 2548 ถึง 2559 จากการจัดอันดับโดยเอเอสคิว (Airport Service Quality) ปัจจุบัน ท่าอากาศยานนานาชาติอินช็อนมีอาคารผู้โดยสาร 2 อาคาร โดยอาคารผู้โดยสาร 2 หรือเทอร์มินอล 2 ได้เปิดใช้บริการในเดือน ม.ค. ปี พ.ศ. 2561 ผู้โดยสารสามารถเดินทางระหว่างอาคารผู้โดยสารทั้ง 2 อาคารโดยใช้บริการรถบัสฟรีที่มีให้บริการทุก 5 นาที หรือรถไฟเออาร์อีเอ็กซ์ (AREX: Airport Railroad Express) ซึ่งมีค่าใช้จ่ายประมาณ 900 วอน ในปี 2562 ท่าอากาศยานนานาชาติอินช็อนให้บริการผู้โดยสารขาเข้าและขาออกรวมกันจำนวน 71,169,722 คน และมีปริมาณไฟลท์รวม 404,104 ไฟลท์ สายการบินและจุดหมายปลายทาง ท่าอากาศยานแห่งนี้มีสายการบินให้บริการมากกว่า 80 สาย โดยสายการบินที่มีจำนวนผู้โดยสารมากที่สุดคือ โคเรียนแอร์ ตามมาด้วยเอเชียนาแอร์ไลน์ ^1 Aeromexico's flight from Mexico City to Seoul–Incheon operates via Monterrey but the flight from Seoul–Incheon to Mexico City is non-stop. ^2 Korean Air's service between Busan and Incheon is available only to connecting passengers flying with the airline internationally. ^3 Korean Air's service between Daegu and Incheon is available only to connecting passengers flying with the airline internationally. อ้างอิง